Document ID: 32009R0452

KOMMISSIONENS FORORDNING (EF) Nr. 452/2009
af 29. maj 2009
om ophævelse af forordning (EF) nr. 1898/2005 om gennemførelsesbestemmelser til Rådets forordning (EF) nr. 1255/1999 for så vidt angår foranstaltninger til afsætning af fløde, smør og koncentreret smør på EF's marked
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, artikel 101 og artikel 192, sammenholdt med artikel 4, og
ud fra følgende betragtninger:
(1)
Ved Kommissionens forordning (EF) nr. 1898/2005 (2) blev der fastsat gennemførelsesbestemmelser til ordningen for afsætning af overskuddet af visse mejeriprodukter. Ordningen fastsat i artikel 101 i forordning (EF) nr. 1234/2007 ophæves ved Rådets forordning (EF) nr. 72/2009 af 19. januar 2009 om ændringer af den fælles landbrugspolitik ved ændring af forordning (EF) nr. 247/2006, (EF) nr. 320/2006, (EF) nr. 1405/2006, (EF) nr. 1234/2007, (EF) nr. 3/2008 og (EF) nr. 479/2008 samt om ophævelse af forordning (EØF) nr. 1883/78, (EØF) nr. 1254/89, (EØF) nr. 2247/89, (EØF) nr. 2055/93, (EF) nr. 1868/94, (EF) nr. 2596/97, (EF) nr. 1182/2005 og (EF) nr. 315/2007 (3).
(2)
I den forbindelse og for at finde mere omkostningseffektive afsætningsmuligheder for interventionssmør samt af forenklingshensyn bør bestemmelserne for afsætning fra intervention af smør til fremstilling af konditorvarer, konsumis og andre fødevarer ophæves.
(3)
Kommissionen forordning (EF) nr. 1898/2005 bør derfor ophæves.
(4)
Artikel 101 i forordning (EF) nr. 1234/2007 ophæves ved forordning (EF) nr. 72/2009 fra den 1. juli 2009. Forordning (EF) nr. 1898/2005 bør derfor ophæves fra samme dato. Ifølge artikel 78 i forordning (EF) nr. 1898/2005 kan smørret dog overtages fra tyvendedagen i den måned, der går forud for den kalendermåned, som er angivet på beviset, til tiendedagen i den måned, som følger efter kalendermåneden angivet på beviset. For at give de erhvervsdrivende mulighed for at udnytte beviser, der er gyldige indtil udgangen af juni 2009, fuldt ud, bør kapitel IV i forordning (EF) nr. 1898/2005 fortsat gælde for sådanne beviser.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Forordning (EF) nr. 1898/2005 ophæves.
Forordningens kapitel IV gælder dog fortsat, og der kan ydes støtte for smørleverancer på basis af beviser, som er gyldige indtil udgangen af juni 2009.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. juli 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. maj 2009.

Labels: 0
3
17
19